En agosto de 1995 a guerra cambió de tot. Os crovates heban recuperau Krajina en a operación Oluja y os bosniacos de Bihać ya no yeran rodeyaus de serbos, por o que podioron abanzar enta l'este. Un nuevo atentato en Sarajevo estió motivo pa que a Otan bombardeyase as posicions serbas arredol de Sarajevo. Os crovates de Bosnia central abanzoron por a meseta de Kupres y recuperoron Jajce en a Operacija Maestral ("Operación Mistral"). Os bosniacos de Bosnia central tamién abanzoron enta l'ueste y ocuporon enclaus serbos que i heba en a mesma Bosnia central, devez que os bosniacos de Bihać abanzoron ta l'este en a Operacija Sana ("Operación Sana"). Os serbos d'a redolada de Banja Luka reaccionoron con més expulsions y mortaleras.